CELEX: 62015CN0540
Language: da
Date: 2015-10-15 00:00:00
Title: Sag C-540/15: Sag anlagt den 15. oktober 2015 — Europa-Kommissionen mod Den Hellenske Republik

11.1.2016   
            
            
               DA
            
            
               Den Europæiske Unions Tidende
            
            
               C 7/9
            
         Sag anlagt den 15. oktober 2015 — Europa-Kommissionen mod Den Hellenske Republik
   (Sag C-540/15)
   (2016/C 007/15)
   Processprog: græsk
   
      Parter
   
   
      Sagsøger: Europa-Kommissionen (ved Maria Patakia, Muriel Heller og Klara Talabér-Ritz)
   
      Sagsøgt: Den Hellenske Republik
   
      Sagsøgerens påstande
   
   
               —
            
            
               Det fastslås, at Den Hellenske Republik har tilsidesat sine forpligtelser i henhold til artikel 28, stk. 1, i Europa-Parlamentets og Rådets direktiv 2012/27/EU (1) af 25. oktober 2012 om energieffektivitet, om ændring af direktiv 2009/125/EF og 2010/30/EU samt om ophævelse af direktiv 2004/8/EF og 2006/32/EF, idet den ikke har vedtaget de love og administrative bestemmelser, der er nødvendige for at efterkomme direktivet, eller i det mindste ikke har tilsendt Kommissionen de omhandlede bestemmelser.
            
         
               —
            
            
               Den Hellenske Republik pålægges i henhold til artikel 260, stk. 3, TEUF at betale en daglig tvangsbøde på 29 145,6 EUR fra datoen for afsigelse af Domstolens dom.
            
         
               —
            
            
               Den Hellenske Republik tilpligtes at betale sagens omkostninger.
            
         
      Søgsmålsgrunde og væsentligste argumenter
   
   
               1.
            
            
               Europa-Parlamentets og Rådets direktiv 2012/27/EU af 25. oktober 2012 regulerer energieffektiviteten, ændrer direktiv 2009/125/EF og 2010/30/EU og ophæver direktiv 2004/8/EF og 2006/32/EF (herefter »direktivet«). I henhold til artikel 1 fastsætter det nævnte direktiv en fælles ramme af tiltag for at fremme energieffektiviteten i Unionen med henblik på at sikre, at Unionens overordnede mål om at øge energieffektiviteten med 20 % inden 2020 nås, og bane vejen for yderligere forbedringer af energieffektiviteten derefter. Direktivet fastlægger regler med henblik på at fjerne hindringer på energimarkedet og overvinde markedssvigt, som hindrer en effektiv forsyning og anvendelse af energi, og det kræver, at der fastsættes vejledende nationale mål for energieffektiviteten for 2020.
            
         
               2.
            
            
               I henhold til artikel 28 i direktiv 2012/27/EFU skal medlemsstaterne senest den 5. juni 2014 vedtage de nationale bestemmelser, der er nødvendige for at efterkomme direktivet, navnlig de særlige forpligtelser, der er omhandlet i bestemte artikler, hvortil artikel 28 henviser, inden for de deri angivne datoer, og meddele Kommissionen alle de foranstaltninger, som de træffer. Denne meddelelse udgør et iboende element i forpligtelsen til at gennemføre Den Europæiske Unions direktiver i medlemsstaternes lovgivning og i pligten til at samarbejde loyalt, hvilket ligeledes kommer til udtryk i artikel 260, stk. 3, TEUF.
            
         
               3.
            
            
               Kommissionen har i overensstemmelse med den administrative procedure i artikel 258, stk. 2, TEUF konstateret, at Den Hellenske Republik ikke har truffet de nødvendige foranstaltninger for at efterkomme direktiv 2012/27/EU inden for de frister, som er fastsat i direktivets relevante bestemmelser, og at den under alle omstændigheder ikke har tilsendt Kommissionen disse foranstaltninger. Kommissionen har besluttet at indbringe en sag mod Den Hellenske Republik ved Domstolen med henblik på at overtrædelsen fastslås.
            
         
               4.
            
            
               Kommissionen gør endvidere gældende, at Den Hellenske Republik pålægges at betale en tvangsbøde i henhold til artikel 260, stk. 3, TEUF. Den af Kommissionen foreslåede tvangsbøde beregnes i henhold til de kriterier og regler, som er fastsat af Kommissionen i meddelelse af 15. januar 2011.
            
         
      (1)  EUT L 315 af 14.11.2012, s. 1.